Vila Nova de Foz Côa

Vila Nova de Foz Côa estas portugala urbo situanta en la subregiono Doŭro, apartenanta al la Norda regiono kaj al la Distrikto Guarda. Ĝi havis  loĝantojn en 2021.

Ĝi estas sidejo de la municipo Vila Nova de Foz Côa, de totala areo de 398,15 km², 6 304 loĝantoj en 2021 kaj loĝdenseco de 16 loĝantoj por km², subdividita en 14 fregezioj. La municipa teritorio limas norde kun la municipo Carrazeda de Ansiães kaj Torre de Moncorvo, nordoriente kun Freixo de Espada à Cinta, sudoriente kun Figueira de Castelo Rodrigo kaj Pinhel, sude kun Mêda kaj okcidente kun Penedono kaj São João da Pesqueira.

 Historio 
eta|maldekstre|220ra|Rokgravuraĵoj de Foz Coa.
La areo jam estis loĝata en Paleolitiko, epoko de kiu restis rokpentraĵoj kaj rokgravuraĵoj kiuj nun estas Monda heredaĵo de Unesko. La Arkeologia Parko de la Valo de Côa estas konsiderata unu de la plej gravaj lokoj de rokarto en la mondo kaj estas la plej grava loko kun paleolitika rokarto subĉiela. Tie oni identigis kvin dekojn da artaj centroj, laŭlonge de la lastaj 17 km de la rivero Côa, ĝis ĝia enfluo el la riveron Douron. Tiuj kernoj montras paleogravuraĵojn (petroglifoj) de rokarto datitaj plejmulte el la frua Paleolitiko, sed ankaŭ pentraĵojn kaj gravuraĵojn de Neolitiko kaj Ĥalkolitiko, gravuraĵojn de la Ferepoko kaj de la 17-a ĝis la 20-a jarcentoj, kiam la muelistoj, nome la lastaj gravuristoj de Côa, abandonis la fundon de la valo. 

Poste estis okupado ankaŭ en la epoko de kastrumoj kaj de la Romia Imperio. Ne estas multaj restaĵoj de epoko de ĝermanoj aŭ islamanoj.

Vila Nova de Foz Côa ricevis sian unuan foruon en 1299, havigita de Denizo la 1-a, kaj novigita de la sama monarko en 1314. En 1514, donis novan foruon D. Manuelo la 1-a. En la municipo elstaras kelkaj monumentoj, inter kiuj estas tri naciaj monumentoj: nome la kastelo de Numão, la pilorio kaj la preĝejo de Vila Nova de Foz Côa, kun manuelina fasado. Alia grava monumento en la municipo estas la ardeza kastelo de Castelo Melhor, konstruita de leonanoj komence de la 13-a jarcento, integrita en la regiono Riba Côa, kiu venis al la portugala regno en 1297 per la Traktato de Alcañices.

 Administracia ento 
La municipo de Vila Nova de Foz Côa estas dividita en 14 fregezioj:

 Almendra
 Castelo Melhor
 Cedovim
 Chãs
 Custóias
 Freixo de Numão
 Horta
 Muxagata
 Numão
 Santa Comba
 Sebadelhe
 Seixas
 Touça
 Vila Nova de Foz Côa

 Vidindaĵoj 
 Gravuraĵoj kaj Arkeologia Parko de Vale do Côa
 Preĝejo kaj pilorio de Vila Nova de Foz Coa
 Muzeo de Arto kaj Arkeologio de Vale do Côa
 Rivera kajo kaj akvorezervejo de Pocinho
 Riverpromenoj laŭ Douro per boato "Senhora da Veiga" inter Peso da Régua kaj Barca d'Alva
 Festo de Florantaj Migdalarboj
 Historiaj domaroj Freixo de Numão, Almendra kaj Castelo Melhor
 Blazondomo de la Vicgrafo de Almendra kaj preĝejo de Almendra
 Pilorioj de Vila Nova de Foz Coa, de Almendra, de Cedovim, de Freixo de Numão, de Horta, de Muxagata, de Touça
 Kasteloj de Castelo Melhor kaj de Numão
 Kastrumoj de Freixo de Numão kaj de Castanheiro do Vento en Horta

 Bildoj 

 Vidu ankaŭ 
 Freixo de Numão (stacidomo)
 Pocinho (stacidomo)
 Vesúvio (stacidomo)

 Eksteraj ligiloj 




Kategorio:Vila Nova de Foz Côa
Kategorio:Urboj de Portugalio
Kategorio:Distrikto Guarda